Projektas



KĖDAINIŲ RAJONO SAVIVALDYBĖS TARYBA

# SPRENDIMAS

**DĖL NEKILNOJAMOJO TURTO NURAŠYMO**

2020 m. spalio 14 d. Nr. SP-273

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 8 punktais, 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 ir 13.1.1 papunkčiais, Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019 m. spalio 25 d. sprendimu Nr. TS-237 ,,Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 41.1 punktu, Kėdainių rajono savivaldybės taryba n u s p r e n d ž i a:

1. Nurašyti pripažintą netinkamu (negalimu) naudoti dėl fizinio ir funkcinio nusidėvėjimo, nelikus kur jį pritaikyti, Kėdainių rajono savivaldybei nuosavybės teise priklausantį Kėdainių rajono savivaldybės administracijos patikėjimo teise valdomą nekilnojamąjį turtą, nurodytą šio sprendimo priede.

2. Įgalioti Kėdainių rajono savivaldybės administracijos direktorių būti atsakingą už 1 punkte nurašomo nekilnojamojo turto išardymą ir likvidavimą.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Daiva Ramanauskienė Arūnas Kacevičius Gintautas Muznikas

2020-10- 2020-10- 2020-10-

Rytis Vieštautas  Marius Stasiukonis Rūta Švedienė

2020-10- 2020-10- 2020-10-

Kėdainių rajono savivaldybės tarybos 2020 m. spalio d. sprendimo Nr. TS- priedas

**NURAŠOMO** **NEKILNOJAMOJO TURTO SĄRAŠAS**

|  |  |  |  |  |
| --- | --- | --- | --- | --- |
| **Eil. Nr.** | **Statinio pavadinimas, paskirtis** | **Statinio adresas** | **Statinio bendras plotas, kv. m**  **tūris, kub. m** | **Apskaitoma statinio vertė Eur** |
| 1. | Ferma/ kita (fermų) paskirtis | Vilainių k.  X-6129575  Y-500240 | 1 100m2  3 300 m3 | 476,73 |
| 2. | Ferma/ kita (fermų) paskirtis | Vilainių k.  X 6129594 Y 500137 | 1 270m2  4 064 m3 | 1 080,26 |
| 3. | Siloso tranšėja / kita paskirtis | Vilainių k.  X 6129659 Y 500078 | 1 193,93m²  2388m³ | 201,45 |

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO NURAŠYMO**

2020 m. spalio 9 d.

Kėdainiai

**Parengto sprendimo projekto tikslai:**

Nurašyti Lietuvos Respublikos Vyriausybės nustatyta tvarka pripažintą netinkamu (negalimu) naudoti dėl fizinio ir funkcinio nusidėvėjimo, nereikalingo savivaldybės funkcijoms įgyvendinti ir nelikus kur jo pritaikyti avarinės būklės nekilnojamąjį turtą ir jį likviduoti.

**Sprendimo projekto esmė**, **rengimo priežastys ir motyvai:**

Kauno apylinkės teismo 2020 m. rugsėjo 17 d. sprendimu statinys − siloso tranšėja/kitos

paskirties (X 6129659/Y 500078) ir 2020 m. rugpjūčio 28 d. sprendimu 2 statiniai − ferma/kitos (fermų) paskirties (X-6129575/Y-500240) ir ferma/kitos (fermų) paskirties(X 6129594/Y 500137) pripažinti bešeimininkiu turtu ir perduoti Kėdainių rajono savivaldybės nuosavybėn.

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 8 punktais, 27 straipsnio 6 dalimi, Lietuvos Respublikos Vyriausybės 2001 m. spalio 19 d. nutarimu Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ 4 punktu, 7.1, 7.3 papunkčiais, Kėdainių rajono savivaldybės tarybos 2019 m. spalio 25 d. sprendimu Nr. TS-237 ,,Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ 33.8 papunkčiu, 37 ir 40 punktais ir atsižvelgdamas į 2020 m. spalio 9 d. nekilnojamųjų daiktų apžiūros pažymas, statiniai pripažinti nereikalingu, netinkamu (negalimu) naudoti savivaldybės funkcijoms įgyvendinti dėl fizinio nusidėvėjimo ir nelikus kur juos pritaikyti (administracijos direktoriaus 2020 m. spalio 20 d. įsakymas Nr. AD-1- ).

Už šių statinių likvidavimą ir aplinkos sutvarkymą atsakinga Kėdainių rajono savivaldybės administracija.

Taip pat numatomas karvidės/kitos (fermų) paskirties pastato, esančio Okainių k., Truskavos sen., Kėdainių r., likvidavimas ir aplinkos sutvarkymas. Kėdainių rajono apylinkės teismo 2008 m. balandžio 25 d. sprendimu pastatas pripažintas bešeimininkiu turtu ir perduotas Kėdainių rajono savivaldybės nuosavybėn. Kėdainių rajono savivaldybės tarybos 2009 m. kovo 27 d. sprendimu Nr. TS-108 priimtas sprendimas − nurašyti pripažintus nereikalingais ir netinkamais (negalimais) naudoti dėl fizinio nusidėvėjimo, nelikus kur juos pritaikyti, savivaldybei nuosavybės teise priklausančius ir Kėdainių rajono savivaldybės administracijos patikėjimo teise valdomus statinius (pagal 1 priedą) ir įpareigoti administracijos direktorių būti atsakingą už priede nurodytų daiktų išardymą ir likvidavimą.

**Lėšų poreikis (jeigu sprendimui įgyvendinti reikalingos lėšos):**

Objektai bus likviduoti ir jų teritorijos sutvarkytos įgyvendinant projektą ,,Bešeimininkių apleistų pastatų likvidavimas Kėdainių rajone (II)“, finansuojamą pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.5.1-APVA-R-019 priemonę „Kraštovaizdžio apsauga“.

Objektų likvidavimui ir jų teritorijų sutvarkymui planuojama darbų vertė yra 84 090,00 Eur, iš kurių 85 % (71 476,50 Eur) ES finansavimas, 15% (12 613,5 Eur)  − savivaldybės biudžeto lėšos.

**Laukiami rezultatai:**

Bus nugriauti bešeimininkiai pastatai, keliantys pavojų žmonių gyvybei, sveikatai ir aplinkai, bei sutvarkytos jų teritorijos.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

\*Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Architektūros ir urbanistikos skyriaus vyr. specialistė Daiva Ramanauskienė